google/wiki40b huggingface dataset:
Šoninis skilvelis

Šoninis skilvelis (lot. ventriculus lateralis) - susisiekiančių plyšių sistema galvos smegenų didžiųjų pusrutulių baltojoje medžiagoje. Skilvelių ertmė nutįsta į visas keturias pusrutulių skiltis, todėl skiriamos šios skilvelio dalys: centrinė dalis, priekinis, užpakalinis ir apatiniais ragai. Šoniniai skilveliai yra du.
Centrinė dalis yra momeninėje skiltyje, horizontalaus plyšio formos. Plyšio vidiniame krašte yra šoninio skilvelio gyslinis rezginys, plexus chorioideus. Kaktinis priekinis ragas yra trumpa, plati ertmė kaktinėje skiltyje, jis per tarpskilvelinę angą susisiekia su trečiuoju skilveliu. Pakaušinis užpakalinis ragas yra trumpiausia skilvelio dalis, ertmė nutįstanti į pakaušinę skiltį. Šio rago vidinėje sienoje yra nedidelis iškilimas, vadinamas gaidžio pentinu, calcar avis. Smilkininis apatinis ragas - siauriausia ir labiausiai į apačią nusileidusi šoninio skilvelio dalis.
The Fratellis

Biografija

Pirmą kartą grupė atliko savo kūrinius O'Henry bare, o išgarsėjo 2006 su išleistu albumu Costello Music. Grupės pavadinimas „Fratellis“ itališkai reiškia „broliai“. Pradžioje tai buvo bosisto Barry Fratelli pseudonimas, kurį vėliau priėmė visa grupė.
Bengelos geležinkelis

Bengelos geležinkelis (port. Caminho de Ferro de Benguela) – geležinkelio linija vidurio Angoloje, jungianti Atlanto vandenyno uostamiestį Lobitą ir Kongo DR pasienyje esantį Luau miestelį. Toliau geležinkeliu galima pasiekti Kongo DR, Zambijos geležinkelius, o per juos – Indijos vandenyno pakrantę. Linijos ilgis 1344 km. Vėžių plotis 1067 mm. Aptarnaujama bendrovės Caminho de Ferro de Benguela.
Dordonė (departamentas)

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Perigoro provincijos dalyje.

Geografija

Dordonės departamentas ribojasi su Aukštutinės Vjenos, Korezo, Lo, Lo ir Garonos, Žirondos, Pajūrio Šaranto ir Šaranto departamentais.

Klimatas

Klimatas kontinentinis, su šaltomis žiemomis ir karštomis vasaromis.

Kalba

Oksitanų kalba ilgą laiką buvo oficiali departamento kalba. Paplitęs Langedoko limuzenų dialektas, išskyrus Kutrasą, kur kalbama Langedoilio Sentonžo dialektu.

Ekonomika

Pagrindinės ekonomikos šakos – turizmas, žemės ūkis, vynuogininkystė.

Turizmas

Dordonėje yra apie 1000 pilių, iš kurių žymiausios: Kastelno (Castelnaud – la-Chapelle), Komarkas (Commarque), Monbazijakas (Monbazillac), Beinakas (Beynac), Hermas (Herm), Burdejis (Bourdeilles), Bironas (Biron), Milandas (Milandes).
Žymiausi miestai – tvirtovės: Monpazjė (Monpazier), Vilfranšas-Perigo (Villefranche – du-Périgord), Domas (Domme), Eimė (Eymet).
Iš gamtos paminklų paminėtini Lasko grotas, Sen Kristofo grotas, Rufinjako grotas, Kromanjono ola (Abri de Cro-Magnon), kurioje rasti pirmykščio žmogaus – kromanjoniečio griaučiai.

Politika

Dordonės departamentui Prancūzijos senate atstovauja Bernaras Kazo ir Dominikas Mortemuskas, Atstovų rūmuose – 4 deputatai. Generalinę tarybą sudaro 47 nariai, kurių po pusę renkami kas trejus metus šešerių metų kadencijai.
Ḵ

Ḵ ir ḵ – lotynų abėcėlės raidė sudaryta iš K su diakritiniu ženklu – brūkšneliu. Šiaurės Amerikos vietinių kalbų abėcėlėse Ḵ tariasi kaip /q/.
Tiuringijos Miškas

Tiuringijos Miškas (vok. Thüringer Wald) – kalnai vidurio Vokietijoje, Tiuringijos žemės pietinėje dalyje. Driekiasi į šiaurės vakarus ~120 km, plotis iki 35 km. Kalnai horstiniai, vidutinio aukštumo, sudūlėję. Šlaitai statūs, viršūnės suapvalėjusios. Aukščiausia vieta – Didžiojo Berbergo kalnas (982 m). Sudaryti daugiausia iš gneiso ir granito.
Apaugę spygliuočių miškais. Išvystytas turizmas, kalnų slidinėjimas. Tiuringijos miške yra Vartburgo pilis.
Ramoniškė

Istorija

1923 m. kaime buvo 18 ūkių, 93 gyventojai, 2000 m. – 8 ūkiai, 10 gyventojų.
Elektrėnų savivaldybės taryba 2015–2019 m.

Elektrėnų savivaldybės taryba – Lietuvos Respublikos Elektrėnų savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2015 m. kovo 1 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.
Antrame rinkimų ture kovo 15 d. tiesioginiuose rinkimuose meru buvo išrinktas Kęstutis Vaitukaitis.
Naujoji Taryba pirmąjį posėdį surengė balandžio 15 d.
Alksniakiemio miškas

Alksniakiemio miškas – miškas Prienų rajono savivaldybės teritorijoje, Nemuno kairiajame krante, priešais Birštoną, Nemuno kilpų regioninis parkas.

Geografija

Alksniakiemio miškas yra valstybinės reikšmės, priklauso Prienų miškų urėdijai. Plotas 492 ha, mišku apaugę 421 ha. Paviršius – pakili, vietomis banguota lyguma, susidariusi vienoje didžiųjų Nemuno kilpų. Pirmasis Lietuvos miškas, kuriame pradėtos įrengti vasarvietės. Netoli yra Birštono turistinė bazė.

Medynai

Augavietės nederlingos ir derlingos normalaus drėgnumo. Miškas yra II grupės, turi miško parko statusą. Kultūrinės kilmės medynų 19 %, pušynų yra 86 %, eglynų 10 %, juodalksnynų 2 %, Beržynų ir baltalksnynų po 1 %. Jaunuolynai sudaro 22 %, pusamžiai medynai 30 %, pribręstantys 19 %, brandūs 29 %. Medynų vidutinis amžius 88 m., bonitetas 1,1, skalsumas 0,79, vidutinis tūris 339 m³/ha. Našiausių medynų tūris 400 m³/ha. Kasmet priauga 7,3 m³/ha medienos.
Yra derančių mėlynynų, avietynų. Miške yra stirnų, šernų, kiškių, lapių, usūrinių šunų, voverių, kiaunių, užklysta briedžių, tauriųjų elnių.
Piano Man

Dainų sąrašas

Visas dainas parašė Billy Joel.
Jonas Kazimieras Vilčinskis

Biografija

Gimė Jasonių dvare, kurį įkūrė jo senelis, buvęs rotmistras Antanas Vilčinskis.
1822 m. baigė gimnaziją Troškūnuose ir įstojo į Vilniaus universitetą, kur 1827 m. baigė medicinos fakultetą, nors egzaminų nelaikė dėl sveikatos būklės. Tobulinosi užsienyje – nuo 1831 m. dirbo praktikuojančiu gydytoju Varšuvoje, į Vilnių grįžo 1835 m. Čia išlaikė Vilniaus medicinos-chirurgijos akademijos egzaminus ir 1842 m. gavo gydytojo diplomą. Nuo tada dirbo gydytoju.
Kolekcionavo senovinius daiktus ir meno kūrinius. Jo iniciatyva 1843 m. restauruota Šv. Hiacinto (Jackaus) koplyčia Poguliankoje. Vėliau gavęs kolegų ir mecenatų paramą, užsiėmė „Vilniaus albumo“ (lenk. Album Wileńskie, pranc. Album de Wilna) leidyba.
Palaidotas Vilniaus Rasų kapinėse.

Vilniaus albumas

Tai serija litografijų albumų, skirtų Vilniui: miesto ir apylinkių vaizdams, žymioms vietoms ir kultūros paminklams, atskiriems statiniams, istorijos ir kultūros veikėjų portretams. Albumai spausdinti Paryžiuje, R. J. Lemercier spaustuvėje 1842–1875 m. šešiais leidimais (1842 – I, 1846 – II, 1850 – III, 1875 – VI), skirtingais apimtimi ir formatu, dviem variantais – brangesnėmis spalvotomis ir pigesnėmis monochromonėmis litografijomis.
Vaizdų originalams naudota daugiau nei 350 garsių tuometinių Lietuvoje dirbusių menininkų darbų, tarp jų Albertas Žametas, Vasilijus Sadovnikovas, Mykolas Elvyras Andriolis, Martynas Zaleskis ir kiti.
Nemažą dalį albumo užėmė reprezentaciniai istorinių asmenybių portretai, taip pat garsių mokslininkų, mecenatų, Lietuvos kultūros ir visuomenės veikėjų
Rafija

Panaudojimas

Rafijos daug kur naudojamos, dažniausiai tekstilėje ir statybose. Auginimo kraštuose iš rafijos pluošto gamina virves, iš medienos – sijas, lapais dengia stogus.

Pluoštas

Nuo kiekvieno plunksniško lapo lapelio apatinės dalies nulupamas plaušingas sluoksnis, iš kurio gaunami ilgi ploni plaušai, kuriuos galima dažyti ir naudoti audimui ar pynimui. Iš tokio pluošto gaminami įvairūs gaminiai, pradedant skrybėlėmis ir apavu bei baigiant dembliais. Paprastas rafijos pluoštas eksportuojamas ir daugelyje šalių pardavinėjamas kaip sodui skirti raišteliai ar šiaip kaip „natūralūs“ raišteliai. Pavyzdžiui, sodininkai rafijos raišteliais apriša įskiepį poskiepyje.

Gėrimai

Iš rafijų gaminami kultūriškai svarbūs gėrimai. Rafijų sula turi nemažai cukrų, tad rafijos palmės viršuje išpjaunama skylė, prie kurios pritvirtinamas iš moliūgo padarytas indas, į kurį teka baltas pieniškas skystis. Taip renkant sulą rafijos medis paprastai žūsta.
Surinktai sulai leidžiama kelias dienas rūgti. Ką tik surinkta sula yra saldi ir atrodo šiek tiek gazuota. Rūgstant vis daugiau cukraus virsta alkoholiu. Taip pagamintas gėrimas vadinamas palmių vynu. Rafijos vynas paprastai būna saldesnis už taip pat gamintą alyvpalmių vyną. Distiliuojant palmių vyną galima gauti stipresnius gėrimus, pvz., ogogoras. Kraštuose, kur auga rafijos ar alyvpalmės, svečius tradiciškai vaišina iš palmių pagamintu palmių vynu ar ogogoru.
Virginijus Gasiliūnas

Įvertinimas

1998 m. „Į laisvę“ fondo Rezistencijos premija už Broniaus Krivicko palikimo tyrinėjimą
2004 m. Lietuvos leidėjų asociacijos premija už literatūros ir knygų populiarinimą per radiją
2005 m. Kultūros ministerijos premija už aktualiausius ir ryškiausius publicistinius kūrinius kultūros temomis
2013 m. Vytauto Kubiliaus premija už literatūros istorijos ir kasdienio jos gyvenimo kritinę refleksiją asmeniniame tinklaraštyje 
2016 m. Poezijos pavasario prizas už eseistiką
Alamo-Pedjos rezervatas

Istorija

Alamo-Pedjos rezervatas buvo įkurtas 1994 m., siekiant apsaugoti natūralią ekosistemą, retas rūšis, miškus, pelkynus ir gyvūnus. Alam-Pedja reiškia „žemutinę Pedją“.
Rezervato teritorijoje žmonės apsigyveno nuo akmens amžiaus. Nuolatinės gyvenvietės kūrėsi palei dabartinio Virtsjarvo ežero pakrantę. Pagrindinis pragyvenimo šaltinis buvo žvejyba.
Tirukovilūro Ulagalanda Perumalio šventykla

Tirukovilūro Ulagalanda Perumalio šventykla (tamil. திருக்கோயிலூர் உலகளந்த பெருமாள் கோவில்  = Tirukkōyilūr ulakaḷanta perumāḷ kōvil) – Višnaus penktojo avataro Vamanos šventykla Tirukovilūre (tamil. திருக்கோயிலூர்  = Tirukkōvilūr, angl. Tirukkoyilur), viena iš 108 divja dešų (tivya tēcam), alvarų giesmėse šlovintų dieviškųjų buveinių, kurias šrivaišnavai laiko savo svarbiausiomis šventyklomis.
Ši dravidiškos architektūros šventykla Parantakos Čolos I valdymo laikotarpiu (X a. pirmoje pusėje) buvo pastatyta iš molio, o XI a. Radžendra Deva ją perstatė iš granito. Trijų prakarų šventykla prie Tenpenos upės apima 20 tūkst. m² plotą ir garsėja 59 m į viršų šaunančiu radžagopuramu, rytiniame įėjime esančiu vienuolikos aukštų šventyklos bokštu, kuris yra trečias pagal aukštį Tamilnade.
Šventyklos mūlavaras, pagrindinė dievybė, yra į rytus žvelgiantis Ulagalanda Perumalis – tai penktoji Višnaus avatara, jo įsikūnijimas nykštuku Vamana, įgijęs kosminį (višvarūpa) Viešpaties Trivikramos (tamil. திருவிக்கிரமசுவாமி  = Tiruvikkiramacuvāmi) pavidalą. Dėl to ši šventovė dar vadinasi Tirukovilūro Šri Trivikramasvamio šventykla). Višnus nykštuku tapo tam, kad trimis žingsniais aprėptų žemę, dangų ir požemio pasaulį ir taip niekais paverstų asurų karaliaus Mahabalio visuotinio viešpatavimo užmačias.
Trivikramos, kurio dešinė koja pakelta iki pečių, skulptūrinis atvaizdas yra 5 m aukščio. Kitaip nei visuotinai priimta, šankhą ir čakrą (šventąją kriauklę ir šventąjį diską) jis laiko atitinkamai dešinėje ir kairėje rankoje.
Višnaus pati Lakšmė šventykloje garbinama kaip Motina (Tāyār) Šri Pušpavalė arba kaip Ponia Pūngotai ar Pūngoval (Pūṅkōtai ar Pūṅkōval Nācciyār).
Šventyklos utsavaras, šventinių procesų dievybė, – Gopala (tamil. கோபாலன்  = Kōpālaṉ), arba Krišna. Nors jis ir nėra pagrindinė šventyklos dievybė, dėl šio utsavaro ji buvo šrivaišnavų pripažinta viena iš penkių pančakanna (Krišnaranja) kšetrų. Be to, iš visų 108 divja dešų tik šioje šventykloje yra atskira šventykla Durgai. Kaip tikima, ji čia atkeliavo iš Vindhjos kalnų sergėti šventyklos Viešpačio.
Šrivaišnavų hagiografiją šventyklą taip pat sieja su trimis pirmais alvarais – Poigajalvaru, Bhūtatalvaru ir Pejalvaru – kurie šioje vietoje ieškojo prieglobsčio ir išvydo apsireiškusį Višnų. Tai juos įkvėpė sukurti Višnaus garbei eiles, tapusias pirmosiomis „Keturių tūkstančių posmų dieviškosios prabandhos“ (Nālāyira divya prabhandam) – vedomis vadinamo vaišnavų tamiliško kanono – giesmėmis.
Zabiškiai

Aplinkinės gyvenvietės

Ločerai – 2,4 kmTotorkalnis – 1,2 kmKrastai – 2,8 kmNemunėlio Radviliškis – 8 km
Tabokinė – 2 kmPiladžiai – 2 kmPučiakalnė – 1 kmSandariškiai – 2,3 km
BIRŽAI – 27 kmPutrinė – 3,8 km
Bosnijos ir Hercegovinos futbolo varžybos 1998–1999 m.

Musulmonų regionas

Nugalėtojas Zeljeznicar Sarajevo.
Kirpčiai

Kirpčiai (angl. fringe, Kanadoje ir JAV dar vartojamas žodis bangs) – priekinė šukuosenos dalis, nukirpta tįsoti arba garbanotis ant kaktos.
Kirpčiai gali būti sušukuoti į šoną, tęstis vienodo ilgio ir stiliaus į abu kaktos šonus vienodai. Svarbiausia, jie neturi uždengti akių. Britų terminas fringe dar reiškia dėl grožio lygiai pakirptus plaukus.
Šiaurės Amerikoje, Kanadoje vartojamas terminas bangs dažniausiai naudojamas apibūdinti jaunų panelių šukuosenas. Šis žodis siejamas su arklio uodegomis. Mat šios yra kerpamos lygiai, kaip ir kirpčiai, be to, į kasą viršugalvyje surišti plaukai yra vadinami „arklio uodegėle“.
Kirpčiams apibūdinti dar naudojamas terminas lopas, kuris reiškia, kad plaukai, krentantys ant kaktos yra nudažyti įvairiomis spalvomis.

Mados tendencijos

Kirpčių mada keičiasi lygiai taip pat dažnai kaip ir kitos šukuosenų mados, todėl juos galima nešioti pačius įvairiausius. 1980–1990 m. buvo madingi garbanoti, sušiaušti kirpčiai. Tokias, panašias į moterų šukuosenas nešiojo ir vyrai. Po to kirpčiai tapo mažiau madingi.
Vėliau, apie 2007 m. kirpčiai vėl ėmė dominuoti plaukų dizaino madose. Tačiau jie visai kitokie, nei prieš kelis dešimtemčius – stori, tankūs, tiesaus kirpimo. 2007 m. spalį manekenė Kate Moss pakeitė šukuoseną – nusikirpo kirpčius, tarsi įspėdama, kad 2008 m. taip suformuoti plaukai bus „ant bangos“. Lietuvoje panašiu metu kirpčius taip pat nusikirpo vietinės įžymybės – žurnalistė Aistė Stonytė, televizijos laidų vedėja Giedrė Rusytė.

Vyrų kirpčiai

Kirpčius nešioja ne tik moterys. Vyrai taip pat nusikerpa taip, kad plaukai dengtų kaktą. Tačiau dažniausiai vyrų kirpčiai nebūna suformuoti iš trikampiu nuo viršugalvio atskirtos plaukų sruogos ir nenukirpti visiškai tiesiai, o iškarpyti, krenta į šoną, neišsiskiria kaip atskira kaktą dengianti plaukų dalis.
Menarchė

Menarchė (graikų k. μέν 'mėnuo' + αρχή 'pradžia') – tai pirmosios mėnesinės. Šis įvykis dažnai laikomas mergaitės lytinės brandos pradžia, nors kai kurie kiti antriniai lytiniai požymiai gali imti formuotis anksčiau (pvz., krūtys). Be to, mėnesinių atsiradimas siejamas su vaisingumu – nuo šio laiko mergina gali pastoti.
Menarchė – tai ypatingas įvykis, kurį dauguma moterų atsimena geriau už kitus su lytine raida susijusius įvykius. Dažniausiai menarchė būna apie 12-13 mergaitės gyvenimo metus. Anksčiau mėnesinės atsiranda mieste augančioms mergaitėms, apkūnesnėms, mažiau fiziškai aktyvioms.
Bulgarijos futbolo sistema

Bulgarijos futbolo pagrindinė kontroliuojanti organizacija – Bulgarijos futbolo sąjunga (bulg. Български футболен съюз), kontroliuojanti nacionalinę vyrų rinktinę ir Bulgarijos profesionalų futbolo lygą. Profesionalų lyga organizuoja Bulgarijos futbolo čempionatą (A Grupės ir B Grupės varžybas) bei taurės varžybas.

Istorija

Pirmosios futbolo rungtynės Bulgarijoje sužaistos 1894 metais, 1909 metais įkurtas pirmas futbolo klubas, 1924 metais pirmąsias oficialias rungtynes sužaidė Bulgarijos rinktinė.
Futbolo sąjunga įkurta 1923 m. kaip Nacionalinės sporto federacijos departamentas, nuo 1924 m. ji yra FIFA nare, 1954 m. buvo viena UEFA įkūrėjų. 1944-1948 metais sąjunga vadinosi Centriniu futbolo komitetu, 1948-1962 m. - Respublikos futbolo sekcija, 1962-1985 m. - Bulgarijos futbolo federacija.
Futbolo čempionatas pradėtas organizuoti 1924 metais.
Skoliniai japonų kalboje

Skoliniai japonų kalboje yra žodžiai, į japonų kalbą atėję iš kitų kalbų. Jie gali būti skirstomi į dvi dideles grupes: skolinius kilusius iš kinų kalbos (jap. 漢語, kango) ir skolinius iš Vakarų valstybių kalbų (jap. 外来語, gairaigo). Pirmieji sudaro apie 60 %, o antrieji - apie 16 % visų dabartiniame japonų kalbos žodyne esančių žodžių.

Istorija

Japonų kalbą patyrė didelę kinų kalbos įtaką jau nuo pirmo abiejų pusių kontakto. Kadangi japonai neturėjo savos rašto sistemos, kartu su hieroglifų plitimu (pradedant VI a.), plito ir kinų sukurti moksliniai, religiniai ir kitų sričių terminai. Per ilgą laiką jie tapo tiek įprastais, jog prarado skolinių statusą ir tebėra užrašomi naudojant kanji. Toks kinų kalbos poveikis japonų kalbai gali būti lyginamas su lotynų ir graikų kalbų įtaka Europos kalboms.
XVI a. dėl aktyvėjančių prekybinių ryšių su Vakarais, japonai ėmė naudoti kai kuriuos žodžius paimtus iš portugalų, ispanų ir olandų kalbų, o Meidži laikotarpiu (XIX a. antra pusė) suaktyvėjo naujų žodžių skolinimasis iš vokiečių, italų, prancūzų ir ypač anglų kalbų. Pastaroji tapo itin populiariu skolinių šaltiniu po Antrojo Pasaulinio karo ir išlieka iki šiol. Manoma, jog iš jos yra paimta apie 80-90 % visų nejaponiškos ir nekiniškos kilmės žodžių.

Naudojimas

Iš kitų kalbų atėję skoliniai pritaikomi prie japoniško tarimo ir rašymo specifikos, dalis gali būti trumpinami arba iš kelių žodžių padaromas vienas junginys. Vakarietiški skoliniai rašomi naudojant katakana rašto sistemą ir dėl joje esančių garsų trūkumo kartais gali stipriai pasikeisti.
Japonų kalboje skoliniai naudojami trūkstant tam tikro termino - pavyzdžiui, kamera (fotoaparatas, iš angl. camera), ankeeto (anketa, iš pranc. enquête) - arba norint perteikti specifinę reikšmę - biru (vakarietiško stiliaus pastatas, iš angl. building), patikslinant originalų japonišką žodį tatemono (bet koks pastatas), arba shoppingu (apsipirkimas kaip laisvalaikis, iš angl. shopping), nusakant papildomą niuansą nei kaimono suru (apsipirkimas kaip būtinybė).
Ilgi užsienietiški žodžiai, tapę japonų kalbos dalimi, neretai trumpinami. Pavyzdžiui, angl. department store (universalinė parduotuvė) yra pavirtusi į depaato, o angl. supermarket (prekybos centras) - į suupaa. Tuo pačiu nevengiama kelių žodžių jungimo: angl. personal computer (asmeninis kompiuteris), sujungus pirmas abiejų žodžių raides, yra tapęs pasokon, o mašinose naudojamas GPS navigacija tuo pačiu principu iš angl. car navigation paversta į kaanabi.
Kartais iš kitos kalbos atėjęs žodis japonų kalboje iš dalies pakeičia arba praranda savo pirminę reikšmę. Pavyzdžiui, kuuraa (iš angl. cooler) reiškia ne šaldytuvą, o oro kondicionierių; saabisu (iš angl. service, aptarnavimas) - klientui suteikiamas nuolaidas arba dovanas.
Skoliniai yra mėgstami tarp pačių japonų, aktyviai naudojami kasdienėję kalboje, televizijoje, spaudoje ir kitur.
Vaiko teisių konvencija

Jungtinių Tautų Vaiko teisių konvencija – tarptautinė konvencija (sutartis), nustatanti civilines, politines, ekonomines, socialines ir kultūrines vaikų teises.
Šiame tarptautiniame teisės akte įtvirtintas pamatinis vaikų teisių apsaugos principas, t. y. vaiko interesų viršenybės principas; principo ištakos – 1959 m. JT Vaiko teisių deklaracijos preambulėje, kurioje pabrėžiama visos žmonijos pareiga vaikui duoti viską, ką ji turi geriausia.

Lietuvoje

Konvenciją LR Seimas ratifikavo 1995 m. liepos 3 d. Lietuva, prisijungdama prie Konvencijos, įsipareigojo užtikrinti vaikams joje numatytas socialines, ekonomines, politines vaikų teises.
Gegutiniai

Išvaizda

Gegutinių dydis įvairus, bet visų rūšių turi ilgą uodegą ir tvirtus pirštus.

Gyvenimo būdas

Daznai gyvena miškuose, taciau kai kurios rūšys pirmenybę teikia atviroms vietovėms.
Dauguma rūšių minta vabzdžiais, tarp jų plaukuotais vikšrais, kurių vengia dauguma paukščių.

Sistematika

Šeimoje yra apie 140 rūšių. Šeima skirstoma į 6 pošeimius:
Marija Šestić

Rijeka bez imena

Rijeka bez imena („Upė be vardo“) – daina, bosnių kalba atliekama Marijos Šestić. Jį su šia daina reprezentavo Bosniją ir Hercegoviną 2007 m. Eurovizijos finale (pirmoji finalo daina). Taip pat daina turi versijas anglų kalba (Never Wake Me Up) ir rusų kalba (Безымянная река). Dainos kompozitoriai Aleksandra Milutinović, Goran Kovačić, teksto autoriai Aleksandra Milutinović, Goran Kovačić. Rijeka bez imena su 106 taškais užėmė 11 vietą.
Panamos karališkoji audiencija (1538–1543)

Raida

Audiencija buvo įkurta 1538 m. Karolio V karališkuoju dekretu. Ši audiencija buvo trečioji, įkurta Naujajame Pasaulyje, po Santo Domingo ir Meksiko. Kadangi tuo metu Ispanija buvo pradėjusi intensyvią kolonizaciją didžiulėse teritorijose Pietų ir Centrinėje Amerikoje, naujajai audiencijai buvo priskirti visi plotai, kurie driekėsi nuo Fonsekos įlankos šiaurėje iki Magelano sąsiaurio pietuose. Kitaip sakant, jos teritorija de jure apėmė beveik visą Pietų Amerikos žemyną (iki Tordesiljo sutarties linijos rytuose), Nikaragvos, Kosta Rikos, Panamos teritorijas. Tačiau iš tiesų tuo metu Ispanija dar valdė tik kai kurias pakrančių teritorijas. Audiencija ribijosi su Meksikos audiencija šiaurėje ir su Santo Domingo audiencija Karibų jūroje.
Šios didelės teritorijos administraciniu centru tapo Panamos miestas, kadangi tuo metu tai buvo labiausiai ispanų įsisavinta jos gyvenvietė. Audiencija turėjo vienintelį prezidentą – Pérez de Robles, kuris pakeitė senąjį Naujosios Kastilijos gubernatorių Pedro Vásquez de Acuña.
Audiencija buvo panaikinta po penkerių metų – 1543 m. Jos teritorijos Pietų Amerikoje priskirtos naujai įkurtai Limos audiencijai, o Centrinėje Amerikoje – Gvatemalos audiencijai.
Anne Hathaway

Biografija

Tėvas – teisininkas, motina – aktorė ir operos dainininkė. Iš jos Anne ir paveldėjo talentą. Kai jai sukako 15 metų, nusprendė eiti motinos pėdomis. Prieš tai norėjo būti vienuole.
Studijavo Niujorko universiteto Galatino individualių studijų institute, šį laikotarpį vadina vienu geriausių savo gyvenime. Kaip ir norėjo, debiutavo teatre, tačiau galiausiai pateko į kiną.

Vaidmenys

Po nereikšmingo vaidmens televizijos seriale „Get Real“, jai pavyko sužavėti „Walt Disney“ prodiuserius, taip gavo pagrindinį vaidmenį filme „Princesės dienoraštis“. Po šios juostos ji iškart tapo mažų mergaičių dievaite.
Studijos vadovai, sužavėti tokia įspūdinga „Princesės dienoraščio“ sėkme, netrukus nusprendė susukti antrą dalį. Ir, nors aktorei tai ne itin patiko, sutiko vaidinti. Ir vėl sėkmė.
Tačiau Anne nenorėjo būti tik mažamečių dievaite, o prasimušti kino pasaulyje ne taip paprasta. Iš pradžių suvaidino tikrai nereikšmingame filme „Havoc“, tačiau netrukus gavo kiek rimtesnį vaidmenį filme „Kuprotas kalnas“. Ango Lee filmas, nominuotas „Oskarams“ 8 kategorijose, pelnė 3 statulėles ir tapo labiausiai aptarinėjama 2005 m. premjera.
„Kuprotas kalnas“ pakeitė Anne, tačiau filmas „Ir velnias dėvi „Pradą“ galutinai įrodė ją esant jauną, gabią aktorę. Ji prisipažįsta, kad galimybė vaidinti šalia Meryl Streep jai buvo tarsi galimybė pabendrauti su legenda, dievaite.
Programavimo kalba

Programavimo kalba – dirbtinė kalba, skirta programoms užrašyti. Programavimo kalbų pagalba sukurtos programos valdo elektroninių įrenginių, o ypač kompiuterių veikimą.
Programavimo kalbos aprašymas susideda iš sintaksinių bei semantinių taisyklių, kurios, atitinkamai, nusako jos struktūrą ir prasmę. Daugumos programavimo kalbų sintaksinės ir semantinės taisyklės yra tam tikra forma aprašomos jų specifikacijose, kai kurių iš jų yra oficialiai paskelbtos – įgyvendintos (pvz., priimtais ISO standartais), tuo tarpu kitos yra įgyvendintos dominuojančiais sertifikatais (pvz., Perl).

Skirstymas

Čia išvardinti keli programavimo kalbų klasifikavimo būdai.